《喻叔厚总干寄诗甚富》
宋代·徐侨

从君把酒炉峰下，去踏黄尘三见秋。
别后便教诗社冷，梦中尤忆草堂幽。
忽承珠玉联佳什，賸喜亭池添胜游。
最想版舆频御处，山花庭草总忘忧。

作者简介：（1160—1237）婺州义乌人，字崇甫。早从学于叶邽。孝宗淳熙十四年进士。调上饶主簿，始登朱熹之门，熹称其明白刚直，命以“毅”名斋。入为秘书省正字、校书郎兼吴、益王府教授。直宝谟阁、江东提点刑狱，以忤史弥远劾罢。理宗端平初被召，迁秘书少监、太常少卿。入觐，手疏数千言，上劘主阙，下逮群臣，无所回隐。进工部侍郎。因疾乞休，以宝谟阁待制奉祠。卒谥文清。有《毅斋诗集》。